text: Risiko for mug på Hatting Hveder 
  19 april 2016 kl. 20.33
  Lantmännen Schulstad A/S tilbagekalder Hatting Hveder, da der er konstateret mug i enkelte pakninger.  
  Lantmännen Schulstad A/S har været nødt til at tilbagekalde Hatting Hveder, som sælges her op mod Store Bededag. Virksomheden har fundet mug i enkelte pakninger.
  Hvederne er solgt i Rema 1000 og Aldi. Der er tale om pakninger med en holdbarhedsdato, der hedder 'bedst før 23.4.2016, bedst før 24.4.2016 og bedst før 25.4.2016.'
  Lantmännen Schulstad opfordrer folk der har købt hvederne til enten at kassere produktet - eller levere det tilbage til butikken, hvor det er købt.
  